06/10/2022 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Instrucións para tramitar a revisión excepcional de prezos en contratos de obras da Deputación Provincial da Coruña adaptadas ao real decreto lei 14/2022 de 1 de agosto.

De conformidade co acordo adoptado na sesión plenaria celebrada o 30/09/2022, fanse públicas as instrucións para tramitar a revisión excepcional de prezos en contratos de obras da Deputación Provincial da Coruña adaptadas ao Real Decreto Lei 14/2022 de 1 de agosto, para xeral coñecemento: Mediante RESOLUCIÓN do 28 de abril de 2022, da Secretaría Xeral Técnica da Consellería de Presidencia, Xustiza e Turismo deuse publicidade ao acordo da Xunta relativa á aplicación no ámbito da Comunidade Autónoma de Galicia, do título II do Real decreto lei 3/2022, do 1 de marzo no que se refire a medidas excepcionais en materia de revisión de prezos nos contratos públicos de obras (DOG nº 82 do 29 de abril de 2022) Ao obxecto de establecer as pautas para a aplicación no ámbito da Deputación do citado acordo, aprobáronse polo Pleno da Corporación de 27/05/2022 (BOP nº 102 de 31/05/2022) instrucións para tramitar a revisión excepcional de prezos en contratos de obras da Deputación Provincial da Coruña. Con posterioridade aprobouse o Real decreto Lei 14/2022 de 1 de agosto (BOE nº 184 de 02/08/2022) que no seu art.15 modifica o art.6 e na disposición adicional novena modifica o art.7 do Real decreto 3/2022, do 1 de marzo. Co fin de adaptar as instrucciones aprobadas polo Pleno en sesión celebrada o 27/05/2022 modifícase a cláusula 3.1 que queda redactada como segue: Para estes efectos considerarase que existe tal impacto cando o incremento do custo de materiais siderúrxicos, materiais bituminosos, aluminio ou cobre, calculado aplicando aos importes do contrato certificados nun período determinado, sempre posterior ao 1 de xaneiro de 2021, que non poderá ser inferior a doce nin superior a vinte catro meses, a súa fórmula de revisión de prezos si a tivese, e, na súa falta, aplicando a que pola natureza das obras lle corresponda de entre as fixadas no Real Decreto 1359/2011, do 7 de outubro, exceda do 5 por cento do importe certificado do contrato nese mesmo período. Para estes efectos, entenderase por período determinado o comprendido entre o período incluído na primeira certificación de obra e a última inmediatamente anterior á acta de recepción, minorado no seu caso, no período de demora que sexa imputable ao contratista. No caso de que o contrato tivese unha duración inferior a doce meses, o incremento do custo calcularase sobre a totalidade dos importes do contrato certificados. O período mínimo de duración do contrato para que poida se aplicable esta revisión excepcional de prezos será de catro meses, por debaixo do cal non existirá este dereito. O cálculo deste incremento efectuarase suprimindo da fórmula aplicable ao contrato os termos que representan os elementos de custo distintos dos antes citados, e incrementando o termo fixo, que representa a fracción non revisable do prezo do contrato, no valor dos coeficientes dos termos suprimidos, de forma que a suma de todos os coeficientes mantidos máis o termo fixo sexa a unidade. A contía da revisión excepcional á que se refire este artigo non poderá ser superior ao 20 por cento do prezo de adxudicación do contrato. Dita contía non se tomará en consideración para os efectos do límite do 50 por cento previsto no artigo 205.2. da Lei 9/2017, do 8 de novembro, e no artigo 111.2 da Real Decreto Lei 3/2020, do 4 de febreiro; nin para os efectos doutros límites sobre modificacións previstos na normativa anterior que fose de aplicación ao contrato. En consecuencia, coa citada modificación o texto refundido das citadas instruccións queda redactado do seguinte modo: As presentes instrucións serán de aplicación á Deputación provincial da Coruña. Contratos públicos de obras, administrativos ou privados. De acordo co establecido no Real Decreto Lei 3/2022 modificado polo Real Decreto Lei 6/2022 e o acordo da Xunta de Galicia do 28 de abril do 2022, que o fai extensivo á administración local, serán susceptibles de revisión excepcional de prezos os contratos públicos de obras, xa sexan administrativos ou privados, adxudicados pola Deputación provincial da Coruña que se atopen en execución, licitación, adxudicación ou formalización á entrada en vigor do real decreto-lei 3/2022, isto é, a partir do 02/03/2022. Serán susceptibles de revisión excepcional de prezos os contratos públicos de obras, xa sexan administrativos ou privados, cuxo anuncio de adxudicación ou formalización se publique na plataforma de contratación do sector público no período dun ano desde a entrada en vigor do real decreto-lei 3/2022, é dicir, a partir do 02/03/2022, sempre que concorra a circunstancia establecida en real decreto lei 3/2022. Igual posibilidade de revisión excepcional de prezos recoñeceráselle ao contratista naqueles contratos públicos de obras, xa sexan administrativos ou privados, adxudicados pola Deputación provincial da Coruña, cuxo anuncio de licitación se publique na plataforma de contratos do sector público no prazo dun ano desde a entrada en vigor do real decreto lei 3/2022, isto é a partir do 02/03/2022, e cuxo prego de cláusulas administrativas particulares estableza unha fórmula de revisión de prezos, sempre que concorra a circunstancia establecida no real decreto-lei 3/2022. Non procederá o cómputo dos prazos para esta revisión extraordinaria si a obra se demorou por causas imputables ao contratista. A revisión excepcional de prezos recoñecerase cando o incremento do custo dos materiais empregados para o contrato de obras tivese un impacto directo e relevante na economía do contrato durante a súa vixencia e ata a súa finalización, isto é unha vez formalizada a acta de recepción e emitida a correspondente certificación final. Para estes efectos considerarase que existe tal impacto cando o incremento do custo de materiais siderúrxicos, materiais bituminosos, aluminio ou cobre, calculado aplicando aos importes do contrato certificados nun período determinado, sempre posterior ao 1 de xaneiro de 2021, que non poderá ser inferior a doce nin superior a vinte catro meses, a súa fórmula de revisión de prezos si a tivese, e, na súa falta, aplicando a que pola natureza das obras lle corresponda de entre as fixadas no Real Decreto 1359/2011, do 7 de outubro, exceda do 5 por cento do importe certificado do contrato nese mesmo período. Para estes efectos, entenderase por período determinado o comprendido entre o período incluído na primeira certificación de obra e a última inmediatamente anterior á acta de recepción, minorado no seu caso, no período de demora que sexa imputable ao contratista. No caso de que o contrato tivese unha duración inferior a doce meses, o incremento do custo calcularase sobre a totalidade dos importes do contrato certificados. O período mínimo de duración do contrato para que poida se aplicable esta revisión excepcional de prezos será de catro meses, por debaixo do cal non existirá este dereito. O cálculo deste incremento efectuarase suprimindo da fórmula aplicable ao contrato os termos que representan os elementos de custo distintos dos antes citados, e incrementando o termo fixo, que representa a fracción non revisable do prezo do contrato, no valor dos coeficientes dos termos suprimidos, de forma que a suma de todos os coeficientes mantidos máis o termo fixo sexa a unidade. A contía da revisión excepcional á que se refire este artigo non poderá ser superior ao 20 por cento do prezo de adxudicación do contrato. Dita contía non se tomará en consideración para os efectos do límite do 50 por cento previsto no artigo 205.2. da Lei 9/2017, do 8 de novembro, e no artigo 111.2 da Real Decreto Lei 3/2020, do 4 de febreiro; nin para os efectos doutros límites sobre modificacións previstos na normativa anterior que fose de aplicación ao contrato. A contía resultante da revisión excepcional calcularase da seguinte maneira: a) Cando o prego de cláusulas administrativas particulares do contrato de obras estableza unha fórmula de revisión de prezos, dita contía será o incremento que resulte da aplicación desta fórmula modificada suprimindo o termo que represente o elemento de custo correspondente a enerxía, e incrementando o termo fixo, que representa a fracción non revisable do prezo do contrato, no valor do coeficiente do termo suprimido, de forma que a suma de todos os coeficientes mantidos máis o termo fixo sexa a unidade, ás certificacións do executado durante o período desde o 1 de xaneiro de 2021, ou desde o primeiro período certificado si este fose posterior, ata o momento no que, de acordo con o disposto no apartado 5 do artigo 103 da Lei 9/ 2017, do 8 de novembro, de Contratos do Sector Público, poida ser efectiva a revisión prevista na cláusula. Transcorrido este período, o contrato rexerase polo establecido no prego. b) Cando o prego de cláusulas administrativas particulares non estableza a fórmula de revisión de prezos, dita contía determinarase como a diferenza entre o importe certificado pola execución da obra cada ano desde 1 de xaneiro de 2021, ou desde o primeiro período certificado si este fose posterior, ata a conclusión do contrato e o que se certificou si dita execución tivese dereito a revisión de prezos, aplicando a fórmula que apareza no proxecto de construción que serviu de base para a licitación do mesmo ou na súa falta a que correspondese ao contrato de entre as mencionadas no Real Decreto 1359/2011, do 7 de outubro, modificada suprimindo o termo que represente o elemento de custo correspondente a enerxía, e incrementando o termo fixo, que representa a fracción non revisable do prezo do contrato, no valor do coeficiente do termo suprimido, de forma que a suma de todos os coeficientes mantidos máis o termo fixo sexa a unidade. Esta regra aplicarase aínda que aínda non se executara o 20 por cento do importe do contrato ou non transcorresen dous anos desde a súa formalización. En ambos os casos, a data a considerar como referencia para os índices de prezos representados con subíndice 0 nas fórmulas de revisión será a data de formalización do contrato, sempre que a formalización se produza no prazo de tres meses desde a finalización do prazo de presentación de ofertas, ou respecto da data en que termine este prazo de tres meses si a formalización se produce con posterioridade. En todo caso, si a data de formalización é anterior ao 1 de xaneiro de 2021, tomarase como referencia o 31 de decembro de 2020. Presentarase unha solicitude para cada unha das obras das que se solicite revisión de prezos asinada por persoa con poder suficiente para representar á empresa, identificando o código de expediente e o código de obra. As solicitudes presentaranse a través da sede electrónica da Deputación a partir da formalización da acta de recepción e en todo caso antes da aprobación da certificación final das obras. A solicitude irá acompañada da documentación necesaria para acreditar a concorrencia da circunstancia de excepcionalidade establecida en real decreto-lei 3/2022. O órgano de contratación deberá apreciar o cumprimento da circunstancia de excepcionalidade que dea lugar á revisión de prezo. Para iso, e sempre que sexa posible, o órgano de contratación utilizará datos procedentes do Instituto Nacional de Estatística. O servizo técnico provincial competente (Vías e Obras, Arquitectura e Mantemento ou Asistencia Técnica a Municipios) efectuará a comprobación da documentación presentada polo solicitante mediante informe motivado, no que se indicará: • Se procede ou non a revisión de prezos. • No caso de que proceda a revisión de prezos, a fórmula de revisión de prezos a aplicar. • En caso de demora no prazo de execución do contrato, si a mesma é por causa imputable ao contratista ou á Administración. • O importe da liquidación provisional calculada cos índices publicados ata a data do informe. O informe do servizo técnico remitirase ao Servizo de Patrimonio e Contratación para que emita o correspondente informe relativo aos aspectos xurídicos que, coa conformidade da Secretaría Xeral remitirase ao Servizo de Fiscalización para emisión do preceptivo informe. En caso de non achegarse a documentación necesaria para a tramitación da revisión extraordinaria, o órgano de contratación concederá un prazo improrrogable de sete días hábiles para emendar os defectos observados. No caso de que neste prazo non se emendase a deficiencia, denegarase a solicitude. Unha vez recibida a documentación, o órgano de contratación ditará unha proposta provisional indicando nela se procede recoñecer a revisión excepcional de prezos e, de ser así, a fórmula aplicable ao contrato e a liquidación provisional. A proposta provisional trasladarase ao contratista por un prazo de 10 días hábiles para que presente as súas alegacións. Transcorrido o prazo establecido no apartado anterior, o órgano de contratación resolverá motivadamente o que proceda no prazo dun mes a contar desde a recepción das alegacións ou desde a finalización do prazo para a súa presentación. A concesión da revisión excepcional de prezos non requirirá o reaxuste da garantía definitiva. Aprobarase a concesión ou denegación da revisión extraordinaria de prezos de forma motivada por Resolución de Presidencia que se notificará ao contratista, á dirección de obra e á Intervención Provincial. A finalización do prazo máximo para resolver sen ter resolución expresa, faculta ao solicitante para entender desestimada a súa solicitude por silencio administrativo. A contía resultante desta revisión excepcional será obxecto de factura polo contratista e presentarase, separadamente, cando se presente a certificación final da obra e a factura desta certificación final. O pago da contía resultante da revisión excepcional de prezos quedará condicionado, no caso de que o contratista interpuxera calquera reclamacións ou recursos en vía administrativa ou exercitado calquera tipo de acción xudicial por causa do incremento do custo dos materiais nese contrato, a que acredite fidedignamente que desistiu daqueles. O importe da liquidación provisional da revisión extraordinaria de prezos corrixirase, no seu caso, á alza ou á baixa, na liquidación do contrato, cos índices oficiais definitivos correspondentes ao período en que se aplicou a revisión. Para estes efectos, o servizo técnico correspondente emitirá de oficio informe no que se determine a liquidación definitiva da revisión extraordinaria de prezos. O informe remitirase ao Servizo de Patrimonio e Contratación que emitirá informe xurídico e remitirao ao Servizo de Fiscalización. Unha vez fiscalizado favorablemente emitirase a correspondente resolución aprobando a liquidación definitiva da revisión extraordinaria de prezos que se notificará ao contratista. No caso de que da liquidación definitiva resulte un importe a favor do contratista, este presentará a correspondente factura por este importe. No caso de que a liquidación definitiva resulte un importe a favor da Deputación, requirirase ao contratista para que presente a correspondente factura rectificativa e proceda ao seu ingreso e de non efectualo, descontarase do importe da garantía definitiva do contrato ou no seu caso, esixirase pola vía de constrinximento. O contratista que perciba a contía resultante desta revisión excepcional deberá repercutir ao subcontratista a parte da mesma que corresponda á porción da obra subcontratada. O subcontratista terá acción contra o contratista para reclamarlle dita parte. Os subcontratistas non terán acción directa fronte á Administración contratante polas obrigacións contraídas con eles polo contratista como consecuencia da execución do contrato principal e dos subcontratos. O contratista terá dereito a transmitir os dereitos de cobranza da revisión de prezos. A Coruña, 03/10/2022 O PRESIDENTE O SECRETARIO ACCIDENTAL, Asdo.: Valentín González Formoso Asdo.: Miguel Iglesias Martínez